มันนี่ทูเดย์
คลังลดหนี้ปี 2559
1 ก.ย. 2559

คลังลดหนี้ปี 2559
สำนักงานบริหารหนี้สาธารณะ (สบน.) ได้รายงานว่า คณะรัฐมนตรี (ครม.) เห็นชอบการปรับปรุงแผนการบริหารหนี้สาธารณะ ประจำปีงบประมาณ 2559 ครั้งที่ 3 ที่มีวงเงินปรับลดสุทธิ 1.27 แสนล้านบาท จากเดิม 1.67 ล้านล้านบาท เป็น 1.54 ล้านล้านบาท โดยการก่อหนี้ใหม่เพิ่มขึ้นสุทธิ 3.6 หมื่นล้านบาท และการบริหารหนี้เดิมลดลงสุทธิ 1.63 แสนล้านบาท
สำหรับการก่อหนี้ใหม่ที่เพิ่มขึ้น เป็นกระทรวงการคลังกู้เงินเพิ่มขึ้น 3.66 หมื่นล้านบาท เพื่อให้รัฐวิสาหกิจกู้ลงทุนด้านคมนาคมขนส่ง
ขณะที่การบริหารหนี้เดิมที่ลดลง เนื่องจากปรับลดวงเงินปรับโครงสร้างหนี้เงินกู้เพื่อชดใช้ความเสียหายให้กองทุนเพื่อการฟื้นฟูและพัฒนาระบบสถาบันการเงิน (FIDF) 1.62 แสนล้านบาท โดยจะไปทำในปีงบประมาณ 2560 แทน
ทั้งนี้ กระทรวงการคลังคาดว่าการปรับแผนฯ ในครั้งนี้ จะทำให้การดำเนินโครงการลงทุนโครงสร้างพื้นฐานด้านคมนาคมขนส่งที่อยู่ในแผนฯ สามารถดำเนินการได้อย่างต่อเนื่องและสอดคล้องตามความก้าวหน้าของโครงการ